Ła Fiat Panda ła ze na auto superutiłitaria produzesta da ła casa automobiłistega itałiana FIAT in tre serie: ła prima, nasesta inte'l 1980 e dezenjada da Giorgetto Giugiaro; ła segonda nasesta inte'l 2003 e dezenjada da Giuliano Biasio par Bertone; e ła tersa, nasesta inte'l 2012 e dezenjada da'l sentro stiłe Fiat soto ła diresion de Roberto Giolito. Al tèrmene de ła segonda zenarasion ła vetura ła gaveva vendesto pì de 6 miłion e mezo de ezenplari. Ła prima serie ła nase inte'l 1980 par inserirse tra i modełi 126 e 127. Da ła prima ła redita el motor bisiłìndrego sfredà ad aria e da ła segonda el cuatro siłindri a 903. Inte'l 1983 vien comersiałixada sia ła varsion "S", che conota ła Panda 30 e ła Panda 45 de ałestimenti pì ełeganti e de ła opsion de ła vernize grizo metałizada , sia ła varsion a trasion integrałe, mentre inte'l 1986 ła Panda ła reseve un restyling che'l vede anca l'adosion de un inedito motor diesel oltra a l'adosion de un novo retrotreno co sospension reditàe da ła Autobianchi Y10 e ła asume ła denominasion 141A. Ła resta in produsion fin a l'usida de'l modeło sucesivo inte'l setenbre 2003 e ła ze l'únega superutiłitaria Fiat ad aver 3 porte. Pur mantenjendo łe sembianse de picoła utiłitaria come ła prima serie, co'l novo modeło comersiałizà da'l setenbre 2003 i vołumi i canbia, fazendo de l'auto scuazi na picoła monovołume. Intorno al modeło prensipałe vien creà anca ła varsion sportiva , varsion bifuel a GPL e Natural Power a metano e chełe dedicàe a'l fuoristrada come łe e . Ła produsion ła vien spostà in Połonia. Ła resta in comersio fin a'l zenaro 2012. Prezentada inte'l 2011, ła sostituise ła prozenidora da'l febraro 2012. Co 'sto modeło ła Panda ła torna ad adotar un motor bisiłindro come ła prima serie e ła produsion ła torna in Itałia, co'l projeto Fabbrica Italia Pomigliano, inte'l stabiłimento de Pomigliano d'Arco . Ła prima zenerasion de ła Panda ła ze stada ła prima vetura co łonghesa infarior ai 4 metri ad aver na motorizasion diesel e a disponer de trasion integrałe ; ła ze anca una de łe prime veture ad èsar comersiałizada co ałimentasion ełètrega . Ła vetura ła ze stada ła prima citycar ad azùdegarse el premio Auto de l'ano e ła prima citycar a rivar el canpo baze avansà de l'Everest a 5.200 metri .